Etelä-Karjalan Järjestöpäivä 7.11.2023 – Yhdessä eteenpäin!

Etelä-Karjalan hyvinvointialue järjestää yhteistyössä Etelä-Karjalan Yhdistykset ry:n kanssa jo perinteeksi muodostuneen Etelä-Karjalan Järjestöpäivän tiistaina 7.11.2023 klo 14–16 Etelä-Karjalan hyvinvointialueen hallintorakennus Ruorin Auditorio 1:ssä osoitteessa Valto Käkelän katu 3, 53130 Lappeenranta.

Järjestöpäivässä käydään läpi ajankohtaisia hyvinvointialueen ja järjestöjen yhteistyöhön liittyviä asioita ja kuullaan järjestöjen näkemyksiä ja toivomuksia yhteistyön vahvistamiseksi.  Aiheina ovat myös hyvinvointialueen järjestöavustukset ja järjestöjen alueelliset verkostot ja työryhmät. Lisäksi kuullaan terveisiä kuntakohtaisista HYTE-neuvotteluista sekä HYTE-palvelutarjottimesta, joka kokoaa hyvinvoinnin ja terveyden edistämisen palvelut yhdelle alustalle.

Tilaisuuteen ovat tervetulleita kaikki eteläkarjalaiset järjestöt sekä järjestöasioista kiinnostuneet päättäjät, viranhaltijat ja työntekijät hyvinvointialueelta ja kunnista. Paikan päällä osallistujille on kahvitarjoilu klo 13.30 alkaen Auditorio 1 aulatilassa.

Tilaisuus ei vaadi ennakkoilmoittautumista.

Tilaisuuteen voi osallistua myös Teams-etäyhteydellä.  Osallistumislinkki tilaisuuteen tässä.

Tilaisuus tallennetaan ja tallenne julkaistaan Etelä-Karjalan hyvinvointialueen verkkosivuilla Järjestöyhteistyö.

Ohjelma klo 14 alkaen:

Tilaisuuden avaus, hyvinvointialuejohtaja Sally Leskinen

Ajankohtaista Etelä-Karjalan hyvinvointialueen järjestöyhteistyössä, osallisuus- ja järjestöasiantuntija Heini Maijanen

Hyvinvoinnin ja terveyden edistämisen kärkiohjelmat ja terveiset kuntien hyte-neuvotteluista, hyvinvoinnin ja terveyden edistämisen päällikkö Aija Rautio

Järjestöjen alueelliset verkostot ja työryhmät yhteistyön kivijalkoina, Etelä-Karjalan kumppanuusverkosto -hankkeen projektipäällikkö Henna Raikaslehto

Hyte-palvelutarjotin – mitä tarkoittaa ja miten järjestöt pääsevät mukaan, hyvinvoinnin ja terveyden edistämisen asiantuntija Minna Piirainen

Lähellä.fi -palvelun abc, Etelä-Karjalan kumppanuusverkosto -hankkeen projektipäällikkö Henna Raikaslehto

Lämpimästi tervetuloa mukaan!

Lisätiedot: Heini Maijanen,heini.maijanen@ekhva.fi, p. , 040 5647 145